בשנת 1938 הכירה את בעלה, המשורר מיהאי אנדראש רונאי (1913–1992). רונאי, שגם הוא היה בן למשפחה יהודית, נלקח לשירות העבודה (עבודות כפייה לגברים יהודים במסגרת הצבא ההונגרי) מספר פעמים משנת 1940. בשבועות שלאחר כניסת הוורמכט להונגריה (מבצע מרגרטה) רונאי נמלט משירות העבודה לבודפשט לכמה ימים והתחתן עם מריאן גאבור ב-27 באפריל 1944. הוא לא חזר לשרות העבודה והם הסתתרו ושרדו את יתרת תקופת השואה ואת המצור על בודפשט עם ניירות מזויפים במגורים לא חוקיים. הורי שניהם נרצחו בשואה.